ರಾಮ್‌ಚರಣ್‌ಗೆ ಕ್ಷಮೆ ಕೇಳಿದ `ಗೇಮ್ ಚೇಂಜರ್’ ಪ್ರೊಡ್ಯೂಸರ್

`ಗೇಮ್ ಚೇಂಜರ್’ (Game Changer) ಚಿತ್ರದ ಸೋಲಿನ ವಿಚಾರವಾಗಿ ನಿರ್ಮಾಪಕರಾದ ದಿಲ್‌ರಾಜು ಹಾಗೂ ಸಿರೀಶ್ (Shirish) ಮಾತು ಸದ್ದು ಮಾಡುತ್ತಿದೆ. ಈ ವಿಚಾರ ರಾಮ್‌ಚರಣ್ (Ram Charan) ಅಭಿಮಾನಿಗಳನ್ನ ಕೆರಳಿ ಕೆಂಡವಾಗುವಂತೆ ಮಾಡಿದ್ದು, ನಿರ್ಮಾಪಕರಾದ ದಿಲ್‌ರಾಜು ಹಾಗೂ ಸಿರೀಶ್ ಮೇಲೆ ಕಿಡಿಕಾರುತ್ತಿದ್ದಾರೆ. ಅಲ್ಲದೇ ಕ್ಷಮೆ ಕೇಳುವಂತೆ ಬಹಿರಂಗ ಪತ್ರ ಬರೆದಿದ್ದರು. ಇದರ ಬೆನ್ನಲ್ಲೇ ನಿರ್ಮಾಪಕ ಸಿರೀಶ್ ರಾಮ್‌ಚರಣ್‌ಗೆ ಕ್ಷಮೆ ಕೇಳಿದ್ದಾರೆ.

ಬೇರೆಬೇರೆ ಖಾಸಗಿ ಯೂಟ್ಯೂಬ್ ವಾಹಿನಿಯ ಸಂದರ್ಶನದಲ್ಲಿ ದಿಲ್‌ರಾಜು ಹಾಗೂ ಸಿರೀಶ್, ತಮ್ಮ ನಿರ್ಮಾಣದಲ್ಲಿ ಮೂಡಿಬಂದಿದ್ದ ಬಿಗ್ ಬಜೆಟ್ ಚಿತ್ರ `ಗೇಮ್ ಚೇಂಜರ್’ ಹೀನಾಯ ಸೋಲಿನ ಕುರಿತು ಮಾತನಾಡಿದ್ದರು. ಸಿನಿಮಾ ಸೋತ ಬಳಿಕ ಚಿತ್ರದ ಹೀರೋ (ರಾಮ್‌ಚರಣ್) ಹಾಗೂ ಚಿತ್ರದ ನಿರ್ದೇಶಕ (ಶಂಕರ್) ಕೃತಜ್ಞತೆಗಾದ್ರೂ ಬಂದು ಏನಾಯ್ತು ಅಂತ ವಿಚಾರಿಸಿರಲಿಲ್ಲ ಎಂದಿದ್ದರು. ಇದನ್ನೂ ಓದಿ: ಓಂಪ್ರಕಾಶ್ ರಾವ್ ನಿರ್ದೇಶನದ 50ನೇ ಚಿತ್ರಕ್ಕೆ ಹಂಸಲೇಖ ಸಂಗೀತ

ನಿರ್ಮಾಪಕ ನುಡಿದಿದ್ದ ಈ ಮಾತು ಟಾಲಿವುಡ್ ತುಂಬೆಲ್ಲಾ ಭಾರಿ ಸದ್ದು ಮಾಡಿತ್ತು. ಮೆಗಾಸ್ಟಾರ್ ಕುಟುಂಬದ ಕುಡಿ ರಾಮ್‌ಚರಣ್ ಮಂದಿನ ಕರಿಯರ್‌ಗೆ ಇದು ದೊಡ್ಡ ಹೊಡೆತ ಎಂದು ಚರ್ಚೆಯಗುತ್ತಿತ್ತು. ನಿರ್ಮಾಪಕರ ನೇರನುಡಿಯ ಅಬ್ಬರದ ಅಲೆ ಮೆಗಾಸ್ಟಾರ್ ಮನೆಯನ್ನೂ ತಲುಪಿತ್ತು. ಬಳಿಕ ರಾಮ್‌ಚರಣ್ ಅಭಿಮಾನಿಗಳು ಸಿರೀಶ್ ಹಾಗೂ ದಿಲ್‌ರಾಜುಗೆ ವಾರ್ನಿಂಗ್ ಕೊಟ್ಟ ಹಿನ್ನೆಲೆ ಇದೀಗ ನಿರ್ಮಾಪಕ ಸಿರೀಶ್ ಕ್ಷಮೆ ಕೇಳಿದ್ದಾರೆ. ಇದನ್ನೂ ಓದಿ: ನಾನು ಬಂಗಾಳಿ ಬ್ರಾಹ್ಮಣ ಕುಟುಂಬದವಳು, ಸಂಸ್ಕೃತಿಯ ಅರಿವಿದೆ – ಟ್ರೋಲ್‌ಗಳಿಗೆ ಖುಷಿ ಮುಖರ್ಜಿ ಉತ್ತರ

ನಿರ್ಮಾಪಕ ಸಿರೀಶ್ ಕ್ಷಮೆ ಕೋರಿ ಆಡಿದ ಮಾತುಗಳೇನು?
ಮೆಗಾ ಅಭಿಮಾನಿಗಳಿಗೆ ನಮಸ್ಕಾರ, ನಮ್ಮ ಸಂಸ್ಥೆಯ ಜೊತೆ ರಾಮ್‌ಚರಣ್ ಹಾಗೂ ಮೆಗಾಸ್ಟಾರ್ ಕುಟುಂಬದ ಉತ್ತಮ ಸಂಬಂಧ ಹೊಂದಿದೆ. ನಾನೂ ಕೂಡ ರಾಮ್‌ಚರಣ್ ಅಭಿಮಾನಿ. ಅವರಿಗೆ ಅವಮಾನ ಮಾಡುವುದು ನನ್ನ ಉದ್ದೇಶ ಆಗಿರಲಿಲ್ಲ. ನನ್ನ ಮಾತಿನಿಂದ ಅಭಿಮಾನಿಗಳಿಗೆ ಬೇಸರವಾಗಿದ್ರೆ ಕ್ಷಮೆ ಕೇಳುತ್ತೇನೆ. ರಾಮ್‌ಚರಣ್ ಹಾಗೂ ಚಿರಂಜೀವಿಯವರಿಗೂ ಕ್ಷಮೆ ಕೇಳುತ್ತೇನೆ. ದಯಮಾಡಿ ನಮ್ಮ ಸಂಬಂಧ ಹಾಳು ಮಾಡಬೇಡಿ ಎಂದಿದ್ದಾರೆ. ಇದನ್ನೂ ಓದಿ: `ಡಿಜಾಂಗೋ ಕೃಷ್ಣಮೂರ್ತಿ’ ಆದ ಗೋಲ್ಡನ್ ಸ್ಟಾರ್

ಮುಂದೆ ರಾಮ್‌ಚರಣ್ ಜೊತೆ ಬಹಳ ಪ್ರಾಜೆಕ್ಟ್ ಇದೆ. ಒಳ್ಳೆಯ ಸಂಬಂಧವೂ ಇದೆ, ದಯಮಾಡಿ ನನ್ನ ಮಾತನ್ನ ಅಪಾರ್ಥ ಮಾಡಿಕೊಳ್ಳಬೇಡಿ. ಅಭಿಮಾನಿಗಳು ಕೇಳಿದ್ದಾರೆ ಅಂತ ಕ್ಷಮೆ ಕೇಳುತ್ತಿಲ್ಲ. ಮನಸ್ಸಿನಿಂದಲೇ ಕೇಳುತ್ತೇನೆ. ಖಾಸಗಿ ಯೂಟ್ಯೂಬ್ ವಾಹಿನಿಯಲ್ಲಿ ನಾನು ಮಾತನಾಡಿರೋದು ತಪ್ಪಾಗಿದೆ. ನಾನು, ಆ ಕುಟುಂಬ ಸದಸ್ಯರ ಸಿನಿಮಾ ಮಾಡುತ್ತಾ ಬೆಳೆದುಬಂದಿದ್ದೇನೆ. ಅಭಿಮಾನಿಗಳು ಟ್ರೋಲ್ ಮಾಡುತ್ತಿದ್ದೀರಿ. ನಾನು ಉದ್ದೇಶಪೂರ್ವಕವಾಗಿ ಮಾತನಾಡಿದ್ದಲ್ಲ. ಮಾತಿನ ಭರದಲ್ಲಿ ಆ ವಿಚಾರ ಪ್ರಸ್ತಾಪವಾಗಿದೆ ಅಷ್ಟೇ. ದಯಮಾಡಿ ನನ್ನ ಮಾತನ್ನ ಅಪಾರ್ಥ ಮಾಡಿಕೊಳ್ಳದೆ ಕ್ಷಮಿಸಿ. ಮುಂದೆ ನಮ್ಮಿಬ್ಬರ ಹಲವು ಪ್ರಾಜೆಕ್ಟ್ಗಳು ಬರಬೇಕಿದೆ ಎಂದು ಕ್ಷಮೆಯಾಚಿಸಿದ್ದಾರೆ.